**НЧ ”БУДИТЕЛИ 2011“- С.РОСНО, ОБЩИНА ЗЛАТАРИЦА,**

 ул. „Пета“ №4, тел. +359889425035, chitalishte.rosno@abv.bg

Изх. №……./………..г.

**ОТЧЕТ**

ЗА ДЕЙНОСТТА НА НЧ „БУДИТЕЛИ 2011” – С. РОСНО

ЗА ПЕРИОДА 01.01.2021 г.– 31.12.2021 г.

Народно Читалище „Будители 2011” е културна институция със специфична мисия да участва активно в живота на местната общност, да съхранява и развива традиционните ценности на българските традиции и нация и да укрепва будността на населението в село Росно.

В съответствие на заложените цели, Устава, Културния календар, Годишната програма за развитие и на Закона за народните читалища основните насоки в работата на читалището през изминалата година бяха свързани със запазване неговия авторитет и с надграждане на културната дейност чрез:

- поддържане на общодостъпна библиотека и насърчаване на четенето

- опазване и популяризиране на културното многообразие, на нематериалното културно наследство, традициите.

- да образова в знания и социално общуване местното население, както и да дава възможност за достъп до духовна храна, жизнено необходима за всеки човек. Да развива човешките добродетели чрез емоциите, които предизвикват съвместните отбелязвания на традиционните български празници.

- поддържане и подобряване на материалната база в рамките на предоставената държавна субсидия

- диалог и партньорство с общината

- модернизиране на читалището като самоуправляваща се организация

През изминалата 2021 година страната ни все още бе в режим на епидемична обстановка и Министерството на здравеопазването издаваше през цялата година заповеди за влизане в сила на противоепидемични мерки, спрямо които съществуваха ограничения за събиране на хора в затворени пространства. Поради тази причина много от мероприятията предвидени в Календарния план не можаха да бъдат осъществени. Въпреки това НЧ „Будители 2019“ реализира следните дейности:

1. Във връзка с ТРАДИЦИОННИ НАРОДНИ ОБИЧАИ, проведени бяха следните мероприятия:
2. Празник „БАБА МАРТА“ и ден на самодееца

Ръчно изработване на мартеници от членове на читалището. Украсяване на сградите и помещенията на Читалището и Кметството в с. Росно. Подаряване ръчно изработена мартеница на Общинския център в гр. Златарица.

1. Отбелязване Международния празник на жената.

 Ръчно изработване на поздравителни картички за жените от селото.

Провеждане на тържество с песни, стихотворения, томбола и конкурс за домашно приготвено печиво с участие на жени и деца от с. Росно

1. Отбелязване Празника на цветята (Цветница) с общоселско тържество, плетене на венци, украсяване на селото и изпълняване на традиционния български ритуал пускане на венци във водите на реката в селото. Музика и хора.
2. Провеждане на онлайн конкурс за най-интересно декорирано великденско яйце. Връчване на награди за победителите и обявяване на победилите творби на Фейсбук страницата на Читалището.
3. Организиране на тържество по случай Международния ден на детето – 01.06. Сценки, викторина с награди. Конкурс за детска рисунка на асфалт. Музика и танци.
4. Провеждане на организирано почистване на тревните площи и засаждане на цветя около сградата на Читалището и площада в селото.
5. Изобразяване на традиционни шевици върху фасадата на автобусната спирка в село Росно с участие на членове на Читалището.
6. Организиране на екскурзия за членове на Читалището с посещение на историческото място нос Калиакра, музея към него, двореца в гр. Балчик и Националната Ботаническа градина.
7. Провеждане на Коледно тържество. Украсяване и запалване на коледното дърво пред сградата на Читалището. Коледни сценки и песни. Дядо Коледа с подаръци за най-малките. Коледари и техния пресъздаване на традиционните ритуали при коледуване.
8. Посрещане на Нова година заедно. Музика, хора, фойерверки и традиционна баница с късмети на площада в селото.

 II. Във връзка с НАЦИОНАЛНИТЕ ПРАЗНИЦИ НА БЪЛГАРИЯ:

1. Във връзка с Националният празник – 3-ти март

 Издигане на националния флаг на РБ, ЕС и флага на Читалището,

 III. Във връзка с Традиционния събор на селото:

1. Организиране на фотоизложба пред сградата на Читалището със снимки от далечно и близко минало, отразили живота в селото.

Надяваме се, че Читалището ще разраства своята дейност за да способства за осигуряване на социална среда и с дейностите си се грижи за осигуряване на духовна храна на населението в селото.

 Читалищното настоятелство благодари на Общинската администрация и Кмета на Община Златарица – г-н Ганев, Секретаря на Община Златарица - г-жа Таня Лазарова и Експерт Култура - г-жа Мария Павлова за оказаната помощ и подкрепа. Огромна благодарност към всички за техния всеотдаен труд и участие в читалищната дейност.

Приложение: Копие от Отчет за изразходвани бюджетни средства към 31.12.2021 год.

Изготвил:

ПРЕДСЕДАТЕЛ

НЧ „Будители 2011“

Невена Барън